ข้อบัญญัติองค์การบริหารส่วนตำบลบางรักน้อยข้อบัญญัติองค์การบริหารส่วนตำบลบางรักน้อยเรื่องกำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ที่กลับรถยนต์ และทางเข้าออกของรถยนต์พ.ศ. ๒๕๖๐ อาศัยอำนาจตามความในมาตรา ๑๐ (๑)และมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลบางรักน้อยโดยความเห็นชอบของสภาองค์การบริหารส่วนตำบลบางรักน้อยผู้ว่าราชการจังหวัดนนทบุรี คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางรักน้อย เรื่อง กำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ที่กลับรถยนต์และทางเข้าออกของรถยนต์ พ.ศ. ๒๕๖๐ข้อ ๒ ข้อบัญญัตินี้ให้ใช้บังคับในเขตองค์การบริหารส่วนตำบลบางรักน้อยอำเภอเมืองนนทบุรี จังหวัดนนทบุรีข้อ ๓[๑] ข้อบัญญัตินี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ให้กำหนดประเภทของอาคารซึ่งต้องมีที่จอดรถยนต์ที่กลับรถยนต์ และทางเข้าออกของรถยนต์ไว้ ดังต่อไปนี้(๑) โรงมหรสพ โรงแรม ภัตตาคารห้างสรรพสินค้า สำนักงาน ห้องโถงของภัตตาคาร หรืออาคารขนาดใหญ่ที่มีลักษณะตามที่กำหนดในข้อ ๒ แห่งกฎกระทรวงฉบับที่ ๗ (พ.ศ.๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ ซึ่งแก้ไขเพิ่มเติมโดยกฎกระทรวง ฉบับที่ ๖๔ (พ.ศ. ๒๕๕๕) ออกตามความในพระราชบัญญัติควบคุมอาคารพ.ศ. ๒๕๒๒(๒) อาคารชุดตามกฎหมายว่าด้วยอาคารชุด(๓) อาคารอยู่อาศัยรวมที่มีพื้นที่ตั้งแต่ ๓๐๐ ตารางเมตรขึ้นไปข้อ ๕ จำนวนที่จอดรถยนต์ต้องจัดให้มีตามที่กำหนด ดังต่อไปนี้(๑) โรงมหรสพ ภัตตาคารห้างสรรพสินค้า สำนักงาน และห้องโถงของภัตตาคารหรืออาคารขนาดใหญ่ต้องจัดให้มีที่จอดรถยนต์ตามที่กำหนด ๓ (๒) (ก) (ง) (จ) (ฉ) และ (ช) แห่งกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙(๒) โรงแรมต้องจัดให้มีที่จอดรถยนต์ตามกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช พ.ศ. ๒๔๗๙ ซึ่งแก้ไขเพิ่มเติมโดยกฎกระทรวงฉบับที่ ๖๔ (พ.ศ. ๒๕๕๕) ออกตามความในพระราชบัญญัติควบคุมอาคารพ.ศ. ๒๕๒๒(๓) อาคารชุดตามกฎหมายว่าด้วยอาคารชุดที่มีพื้นที่ห้องชุดแต่ละห้องชุดตั้งแต่ ๖๐ ตารางเมตรขึ้นไปให้มีที่จอดรถยนต์ไม่น้อยกว่า ๑ คัน ต่อ ๑ ห้องชุด และพื้นที่ห้องชุดแต่ละห้องชุดน้อยกว่า ๖๐ ตารางเมตร ให้มีที่จอดรถยนต์ไม่น้อยกว่า๑ คัน ต่อพื้นที่อาคาร ๑๒๐ ตารางเมตร เศษของ ๑๒๐ ตารางเมตร ให้คิดเป็น ๑๒๐ตารางเมตร(๔) อาคารอยู่อาศัยรวมให้มีที่จอดรถยนต์ไม่น้อยกว่า ๑ คันต่อพื้นที่อาคาร ๒๔๐ ตารางเมตร เศษของ ๒๔๐ตารางเมตร ให้คิดเป็น ๒๔๐ ตารางเมตร(๕) อาคารขนาดใหญ่ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คันต่อพื้นที่อาคาร๑๒๐ ตารางเมตร เศษของ ๑๒๐ ตารางเมตร ให้คิดเป็น ๑๒๐ ตารางเมตร ทั้งนี้ ให้ถือที่จอดรถยนต์จำนวนที่มากกว่าเป็นเกณฑ์ข้อ ๖ ลักษณะและขนาดของที่จอดรถยนต์ที่กลับรถยนต์และทางเข้าออกรถยนต์สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช พ.ศ. ๒๔๗๙ ซึ่งแก้ไขเพิ่มเติมโดยกฎกระทรวงฉบับที่ ๔๑ (พ.ศ.๒๕๓๗) ออกตามความในพระราชบัญญัติควบคุมอาคาร พ.ศ. ๒๕๒๒ข้อ ๗ อาคารที่มีอยู่ก่อนแล้วหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามข้อบัญญัตินี้ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลบางรักน้อยรักษาการตามข้อบัญญัตินี้ประกาศณ วันที่ ๒๓ มิถุนายน พ.ศ. ๒๕๖๐ประสารกลั่นคุ้มนายกองค์การบริหารส่วนตำบลบางรักน้อยปวันวิทย์/อัญชลี/จัดทำ๔ มกราคม ๒๕๖๑[๑] ราชกิจจานุเบกษาเล่ม ๑๓๔/ตอนพิเศษ ๓๒๓ ง/หน้า ๕๒/๒๘ ธันวาคม ๒๕๖๐